સ્કૂલ બોર્ડના સત્તાવાળાઓએ રાબેતા મુજબ સ્માર્ટ લર્નિંગ, ઇ-કોન્ટેન્ટ, સ્માર્ટ સ્કૂલ, ગ્રીન સ્કૂલ વગેરેના ઢોલ વગાડયા છે, પરંતુ છેલ્લા સાત-આઠ વર્ષથી કોર્પોરેશનના હદ વિસ્તારમાં ભેળવાયેલા વેજલપુર સહિતના વિસ્તારોની જિલ્લા પંચાયતની સરકારી શાળાઓે તરફ એક નજર સુધ્ધાં નાખવાની દરકાર રાખી નથી. અત્યારે આવી ૧૧૩ શાળામાં ર૦,૦૦૦ જેટલા વિદ્યાર્થીઓ ભણે છે. સત્તાવાળાઓ કહે છે કે, “જિલ્લા પંચાયતની કોર્પોરેશન હદ વિસ્તારની કુલ ૧૧૩ શાળાઓ છે. જેના આશરે ર,૦૦૦ શિક્ષકોનો પગાર ખર્ચ જ વાર્ષિક રૂ.૬ કરોડ થાય છે. જો રાજ્ય સરકાર અને કોર્પોરેશન વધારાની ગ્રાન્ટ આપે તો જ આ શાળાઓનો વહીવટ સ્કૂલ બોર્ડ કરશે. અત્યારે તો નાણાંનો અભાવ છે.”